Na sred zadarske rive netko je sinoć ispekao janje! Vatru su zapalili na limenoj podlozi, postavili su roštilj i nekoliko sati pekli svoju večeru, čemu su mogli svjedočiti brojni turisti koji su sinoć šetali uz more. Je li pečeno janje bilo sastavni dio fešte Noći punog miseca koja slavi lokalnu gastronomiju, trenutno nam nije poznato, ali na fotografiju sa zadarske rive stiglo je more komentara. Među njima i zadarskog gradskog vijećnika SDP-a Erola Gašija.

"Zadar 2019., turistička sezona za prave sladokusce. Dođeš na rivu ovog tritisućljetnog grada i okreneš janje na ražnju. Hitchcock i njegova zapažanja Zadra s najljepšim zalaskom Sunca su precijenjena. Od Sunca se ne živi, treba zavrtit janje. Na rivi. Jer, realno, to smo mi danas… Njihove ovce", kazao je Gaši.